Hyd Internet 70 Views stock market
Stock Market
ముంబయి: వారాంతంలో దేశీయ మార్కెట్లు ఊగిసలాడాయి.కాగా ఆరంభంలో ఆశాజనకంగా ముందుకు సాగినా చివరి  గంటల్లో విక్రయాలు వెల్లువెత్తడంతో చితికిల పడ్డాయి.దీంతో సెన్సెక్స్‌ ఒకే ఒక్క పాయింటు లాభం సాధించగా నిఫ్టీ స్వల్పంగా  లాభపడింది.అంతర్జాతీయ,జాతీయ భౌగోళిక అనిశ్చితుల కారణంగా గత కొన్ని రోజులుగా భారీ నష్టాలను చూసిన స్టాక్‌మార్కెట్లు గురువారం కొంత కోలుకున్న సంగతి తెలిసిందే.ఒకానొక దశలో 200 పాయింట్లకు పైగా దూసుకెళ్లిన సూచీ చివరి గంటల్లో విక్రయాల ఒత్తిడికి గురైంది.మదుపర్లు లాభాల స్వీకరనకు మొగ్గు చూపడంతో ఆరంభ లాభాలను కోల్పోయింది.చివరకు కేవలం 1.24
పాయింట్ల లాభంతో 31,283.72 వద్ద స్థిరపడింది.అటు నిఫ్టీ కూడా స్వల్పంగా 19.65 పాయింట్లు లాభపడి 9.988.60 వద్ద  ముగిసింది.డాలర్‌తో రూపాయి విలువ మారకం 65.28 వద్ద కొనసాగుతుంది.ఎస్‌ఎస్‌ఈలో గెలిల్‌,ఐషర్‌ మోటార్స్‌, హిందుస్థాన్‌ పెట్రోలియం, అరబిందో ఫార్మా,భారత్‌ పెట్రోలియం షేర్లు లాభపడగా,హిందుస్థాన్‌ లివర్‌,యూనీలివర్‌,విప్రో,డాక్టర్‌ రెడ్డీస్‌,టిసిఎస్‌, ఐటిసి లిమిటెడ్‌ షేర్లు నష్టపోయాయి.